b'\n_START_ARTICLE_\nHugh Hudson\n_START_SECTION_\nBiografia\n_START_PARAGRAPH_\nHudson nasqu\xc3\xa9 a Londres i fou el fill major de Michel Donaldson-Hudson i Jacynth Ellerton, propietaris grangers del comtat de Cheswardine Hall, Shopshire. Estudi\xc3\xa0 al Eton College._NEWLINE_A la d\xc3\xa8cada dels 60, Hudson cre\xc3\xa0 una companyia de documentals juntament amb els seus socis Robert Brownjohn i David Camell. De les seves mans, aparegueren els guardonats documentals "A for Apple" i "The Tortoise and the Hare". Associat amb Ridley Scott realitz\xc3\xa0 avisos comercials per a televisi\xc3\xb3. El 1975 fund\xc3\xa0 Hudson Film i es dedic\xc3\xa0 a la producci\xc3\xb3._NEWLINE_Aquest \xc3\xa8xits animaren Hudson a entrar al m\xc3\xb3n del cinema. La seva primera col\xc2\xb7laboraci\xc3\xb3 seria com a director de la segona unitat de l\'obra d\'Alan Parker L\'express de mitjanit. Per\xc3\xb2 amb l\'ajuda del productor David Puttnam, Hudson pogu\xc3\xa9 fer realitat un dels seus major somnis i, a la fi, un dels seus millors treballs, Carros de foc (1981). La pel\xc2\xb7l\xc3\xadcula narra la hist\xc3\xb2ria de dos corredors brit\xc3\xa0nics, un devot cristi\xc3\xa0 i l\'altre jueu, als Jocs Ol\xc3\xadmpics de 1924. El film supos\xc3\xa0 un impols de la ind\xc3\xbastria del cinema brit\xc3\xa0nic i guanyaria quatre Oscars, entre ells el de la millor pel\xc2\xb7l\xc3\xadcula. Hudson obtindria una nominaci\xc3\xb3 com a millor director, per\xc3\xb2 no guanyaria l\'estatueta._NEWLINE_Despr\xc3\xa9s d\'aquest gran \xc3\xa8xit, les posteriors produccion de Hudson incloen Greystoke, la llegenda de Tarzan (1984) o Revoluci\xc3\xb3 (1985), de tem\xc3\xa0tica situada a la Guerra de la Independ\xc3\xa8ncia Espanyola i que supos\xc3\xa0 un frac\xc3\xa0s al seu debut a Hollywood._NEWLINE_Posteriorment, realitzaria altres t\xc3\xadtols com ara Nous rebels (1989), Els secrets de la innoc\xc3\xa8ncia (1999) i Vaig somiar amb \xc3\x80frica (2000). Entre els seus projectes, figuren la realitzaci\xc3\xb3 d\'una hist\xc3\xb2ria \xc3\xa8pica sobre el fara\xc3\xb3 Akhenaton i la seva esposa Nefertiti, aix\xc3\xad com l\'adaptaci\xc3\xb3 del llibre de Haruki Murakami \'\'Tokio blues (Norwegian Wood) i la de George Orwell Homenatge a Catalunya, protagonitzada per Colin Firth, Geoffrey Rush i G\xc3\xa9rard Depardieu._NEWLINE_La seva primera dona fou la pintora Susan Michie i des de 2003, est\xc3\xa0 casat amb l\'actriu Maryam d\'Abo.'